Die wêreld in foto’s – 21 Junie 2016Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Reddingswerkers van Caok Village in Purworejo, Indonesië, dra ŉ lyk weg nadat ŉ grondverskuiwing die area getref het weens vloede. 47 mense is reeds dood en 15 word vermis. Foto: Xinhua/Admojo/wire.africannewsagency.com Die president van die Internasionale Olimpiese Komitee, Thomas Bach van Duitsland, praat tydens ŉ perskonferensie in Switserland. Leiers van dié organisasie het bymekaargekom om te gesels oor die voorkoming van onwettige dwelmgebruik by vanjaar se spele in Rio de Janeiro. Foto: Laurent Gillieron/Keystone via AP/wire.africannewsagency.com ŉ Foto van die FAST-teleskoop in die Pingtang-distrik in China se Guizhou Provinsie. Dié 500 meter teleskoop sal vanjaar nog in gebruik geneem word en sal na verwagting die wêreld se grootste teleskoop wees. Foto: Xinhua/Liu Xu) (zkr/wire.africannewsagency.com Mense in Pearlington, kyk na die Saturn V-vuurpyl met sy aankoms by die Infinity Science Center in Mississippi. Foto: Tim Isbell/The Sun Herald via AP/wire.africannewsagency.com ŉ Man swem in die Dnieper-river in Kiev, in die Oekraïne nadat temperature van tot 32°C die stad getref het. Foto: Sergei Chuzavkov/wire.africannewsagency.com